Poštovani,

Povodom pitanja upućenih Naručiocu od strane potencijalnih ponuđača do dana 08.12.2011. godine, a u vezi sa javnom nabavkom: Nabavka potrošnog materijala za potrebe naučnoistraživačkih organizacija Tender broj 1**,** broj nabavke: **IOP/4-2011/C/ТЕНДЕР БРОЈ 1,** dostavljamo sledeće odgovore:

**Pitanje 1:**

Da li na nadmetanju mogu da učestvuju preduzeća koja su osnovana u 2011. godini? Ako mogu, šta se smatra dokazom poslovne sposobnosti?

**Odgovor 1:**

U postupku javne nabavke, kao ponuđači, mogu učestvovati preduzeća koja su osnovana u 2011. godini, u kom slučaju je takav ponuđač, kao dokaz poslovne sposobnosti, dužan da dostavi Bilans uspeha za tekuću godinu, kreiran na bilo koji dan u tekućoj godini, i potpisan od strane lica ovlašćenog za sastavljanje finansijskih izveštaja.

**Pitanje 2:**

Da li će preduzeća koja imaju manje od 5 zaposlenih, a u poslednje tri godine redovno posluju kao zastupnici uvoznici i dobavljači biohemijskih reagenasa kod navedenih istraživačkih laboratorija potražilaca, biti po tom osnovu isključena iz postupka, bez obzira na prethodnu istoriju poslovanja?

**Odgovor 2:**

Saglasno zahtevu Tenderske dokumentacije koji se odnosi na minimalni broj stalnozaposlenih radnika na dan podnošenja ponude, čime ponuđač dokazuje ispunjenost uslova u pogledu poslovne sposobnosti ponuđača, ponuda ponuđača koji ima manje od 5 stalnozaposlenih radnika, neće se smatrati suštinski odgovarajućom ponudom, odnosno ponudom koja je u skladu sa svim uslovima, pretpostavkama i specifikacijama Tenderske dokumentacije, a bez materijalnih odstupanja, nezavisno od toga što je takav ponuđač u poslednje tri godine redovno poslovao kao zastupnik, uvoznik i dobavljač biohemijskih reagenasa kod istraživačkih Laboratorija potražilaca.

**Pitanje 3:**

Da li će preduzeća koja nemaju registrovano skladište, a u poslednje tri godine redovno posluju kao zastupnici, uvoznici i dobavljači biohemijskih reagenasa kod navedenih istraživačkih laboratorija potražilaca, biti po tom osnovu isključena iz postupka, bez obzira na prethodnu istoriju poslovanja?

**Odgovor 3:**

U pogledu dokazivanja ispunjenosti uslova poslovne sposobnosti ponuđača koji se odnosi na zahtev da ponuđač mora da raspolaže registrovanim skladištem na teritoriji Republike Srbije, nije neophodno da ponuđač bude vlasnik registrovanog skladišta, odnosno da poseduje pravo raspolaganja skladištem kao svojinskopravno ovlašćenje, već je dovoljno da ponuđač ima na raspolaganju (pravo korišćenja odnosno upotrebe stvari srazmerno obimu prava po osnovu kog stvar koristi, npr. zakup) registrovano skladište na teritoriji Republike Srbije.

**Pitanje 4:**

Da li u slučaju da preduzeće na nadmetanje izlazi sa partnerom u zajedničkom ulaganju i partner mora da ispunjava sve zahteve za postkvalifikaciju?

**Odgovor 4:**

U slučaju zajedničkog ulaganja, po pitanju dokazivanja ispunjenosti uslova koji se odnose na poslovnu sposobnost, partneri mogu kolektivno da ispunjavaju ove uslove, odnosno, u ispunjenosti ovih uslova, partneri se mogu međusobno dopunjavati.

Svaki od uslova koji se tiče pravne sposobnosti, svaki partner u zajedničkom ulaganju mora ispunjavati samostalno.

**Pitanje 5:**

U slučaju da preduzeće na nadmetanje izlazi sa partnerom u zajedničkom ulaganju, ko je dužan da obezbedi bankarsku garanciju, preduzeće ili partner?

**Odgovor 5:**

U slučaju zajedničkog ulaganja, Tendersku garanciju banke može podneti bilo ko od partnera u zajedničkom ulaganju.

**Pitanje 6:**

Da li je avansno plaćanje naručenih dobara isključeno kao mogućnost? Ako jeste , objasnite zbog čega?

**Odgovor 6:**

Tenderskom dokumentacijom nije predviđena mogućnost avansnog plaćanja predmetnih dobara.

**Pitanje 7:**

U slučaju izlaska više ponuđača kao zajedničkog ulaganja, konzorcijuma ili udruženja, da li svako pojedinačno mora da zadovolji uslove za postkvalifikaciju ili se posmatraju kao zbir? Objasnite detaljno.

**Odgovor 7:**

Važi odgovor na pitanje pod tačkom 4.

**Pitanje 8:**

Da li postoje lotovi kod kojih je moguće nuditi adekvatne proizvode drugih proizvođača i kako su oni označeni. Navedite oznake tih lotova.

**Odgovor 8:**

Samo u okviru lota pod nazivom: Kancelarijski materijal, ponuđači imaju mogućnost da ponude stavke bilo kog proizvođača odnosno vlasnika trgovačke marke.

U pogledu stavki iz svih ostalih lotova, proizvođač odnosno vlasnik trgovačke marke za svaku stavku izričito je definisan katalogom i kataloškim brojem, i od tako definisanih parametara, ponuđači ne mogu odstupiti utoliko što će ponuditi adekvatne stavke drugih proizvođača odnosno vlasnika trgovačke marke.

S obzirom da predmetna javna nabavka predstavlja prvi od više tendera za nabavku potrošnog materijala za potrebe naučnoistraživačkih organizacija koji će se, prema potrebama naučnoistraživačkih organizacija za određeni vremenski period, sprovoditi kontinuirano, sva zainteresovana lica imaju mogućnost da se blagovremeno obrate i dostave Naručiocu svoju ponudu u kojoj bi ukazali na adekvatne stavke proizvođača odnosno vlasnika trgovačkih marki koje nude, na osnovu čega bi Naručilac izvršio ažuriranje Portala istraživača novim ponudama zainteresovanih lica i blagovremeno obavestio naučnoistraživačke organizacije, koje bi potom, prilikom formulisanja svojih naknadnih zahteva, imale u vidu i prethodnopomenute ponude zainteresovanih lica, što bi omogućilo

da se, u predmet narednih tendera, uvrste i adekvatne stavke drugih proizvođača odnosno vlasnika trgovačke marke.

**Pitanje 9:**

U slučaju da preduzeće na nadmetanje izlazi sa partnerima u zajedničkom ulaganju, kao konzorcijum ili udruženje, na koga treba da glasi ovlašćenje proizvođača ili vlasnika brenda?

**Odgovor 9:**

U slučaju zajedničkog ulaganja, ovlašćenje proizvođača ili vlasnika trgovačke marke treba da glasi na partnera koji je direktno zadužen za isporuku predmetnih dobara.

**Pitanje 10:**

U Odeljku III dokumentacije „Kriterijumi za vrednovanje i kvalifikovanje”, stavka 2. „Zahtevi za postkvalifikovanje” (UP 37.2) navedeno je da se poslovna sposobnost definiše kao poslovni prihod koji je ostvaren isporukama robe iste vrste, tj. kvaliteta, koja je predmet nabavke (lota) u vrednosti tri puta većoj od ukupne ponuđene cene u poslednje tri obračunske godine.

Da li je ovo isključujući faktor za ponuđače koji 2008. i 2009. godine nisu imali promet za traženu opremu ili su ga imali u iznosu manjem od ponude?

**Odgovor 10:**

Pod uslovom koji se tiče poslovne sposobnosti ponuđača, a koji se odnosi na poslovni prihod ponuđača koji je ostvaren isporukama robe iste vrste tj. kvaliteta koja je predmet nabavke (lota) u vrednosti 3 (tri) puta većoj od ukupne ponuđene cene u poslednje tri obračunske godine, podrazumeva se ukupan poslovni prihod za poslednje tri obračunske godine ostvaren na pomenuti način, što znači da traženi uslov ponuđač ispunjava i poslovnim prihodom ostvarenim na opisan način i u traženom iznosu, u jednoj (bilo kojoj) od poslednje tri obračunske godine.

**Pitanje 11:**

Uvidom u dokumentaciju, odnosno uvidom u tehničku specifikaciju, ustanovili smo da tražite robu određenih tačno definisanih proizvođača.

Kako je ovakva postavka javne nabavke u suprotnosti sa Zakonom o javnim nabavkama, pitamo vas da li je dozvoljeno nuđenje robe ekvivalentnih karakteristika drugih proizvođača?

**Odgovor 11:**

Saglasno članu 7. stav 1. tačka 2.(b) Zakona o javnim nabavkama Republike Srbije („Sl. glasnik RS”, broj 116/08) iFinansijskom ugovoru (Istraživanje i razvoj u javnom sektoru) između Republike Srbije i Evropske investicione banke, zaključenim 4. marta 2010. godine u Beogradu, odnosno Aneksu br. 1 od 1. avgusta 2011. godine Finansijskog ugovora (Istraživanje i razvoj u javnom sektoru), **a na osnovu saglasnosti nadležnih organa Evropske investicione banke na predloženu proceduru za sprovođenje postupka javne nabavke zavedene kod Naručioca pod brojem: 1752,** Nabavka potrošnog materijala za potrebe naučnoistraživačkih organizacija Tender broj 1**,** broj nabavke: **IOP/4-2011/C/TENDER BROJ 1,** **sprovodi se u međunarodnom otvorenom postupku** u skladu sa politikom Evropske investicione banke opisanom u Vodiču za nabavke <http://www.eib.org/projects/publications/guide-to-procurement>.

Na sprovođenje postupka javne nabavke iz prethodnog stava ne primenjuju se odredbe Zakona o javnim nabavkama Republike Srbije („Sl. glasnik RS”, broj 116/08).

Saglasno Tenderskoj dokumentaciji, samo u okviru lota pod nazivom: Kancelarijski materijal, ponuđači imaju mogućnost da ponude stavke bilo kog proizvođača odnosno vlasnika trgovačke marke.

U pogledu stavki iz svih ostalih lotova, proizvođač odnosno vlasnik trgovačke marke za svaku stavku izričito je definisan katalogom i kataloškim brojem, i od tako definisanih parametara, ponuđači ne mogu odstupiti utoliko što će ponuditi adekvatne stavke drugih proizvođača odnosno vlasnika trgovačke marke.

S obzirom da predmetna javna nabavka predstavlja prvi od više tendera za nabavku potrošnog materijala za potrebe naučnoistraživačkih organizacija koji će se, prema potrebama naučnoistraživačkih organizacija za određeni vremenski period, sprovoditi kontinuirano, sva zainteresovana lica imaju mogućnost da se blagovremeno obrate i dostave Naručiocu svoju ponudu u kojoj bi ukazali na adekvatne stavke proizvođača odnosno vlasnika trgovačkih marki koje nude, na osnovu čega bi Naručilac izvršio ažuriranje Portala istraživača novim ponudama zainteresovanih lica i blagovremeno obavestio naučnoistraživačke organizacije, koje bi potom, prilikom formulisanja svojih naknadnih zahteva, imale u vidu i prethodnopomenute ponude zainteresovanih lica, što bi omogućilo da se, u predmet narednih tendera, uvrste i adekvatne stavke drugih proizvođača odnosno vlasnika trgovačke marke.

**Pitanje 12:**

Na strani 29 od 43, pod tačkom UP 22.4 navodite da se ponuda za svaki lot pakuje u posebnu kovertu, takođe navodite i redosled slaganja dokumenata, gde je bankarska garancija pod rednim brojem 3.

Da li je prihvatljivo dostaviti jednu bankarsku garanciju, na kojoj bi taksativno bili navedeni svi lotovi na koje se ona odnosi?

**Odgovor 12:**

U skladu sa Uputstvom za pakovanje ponude - ponuda se pakuje u posebnu kovertu za svaki lot, garancija ponude odnosno sredstvo obezbeđenja, bilo da je reč o tenderskoj bankarskoj garanciji bilo da se ponuđač opredeli za dostavljanje blanko solo menice sa meničnim ovlašćenjem, mora biti dostavljeno za svaki lot zasebno, odnosno u koverti koja sadrži dokumentaciju koja se odnosi na lot za koji se ponuda podnosi.